text: AC Horsens lejer målmand i Silkeborg
  05 juli 2013 kl. 08.55
  Lasse Heinze skifter fra Silkeborg IF til AC Horsens.
  Lasse Heinze spillede en årrække i FC Midtjylland, inden han skiftede til Silkeborg IF i 2009.
  Cheftræner Johnny Mølby ser frem til at arbejde sammen med Lasse Heinze.
  - Lasse Heinze har bevist sit værd gennem mange superligakampe, og vi er glade for, at vi har tilknyttet en så teknisk dygtig og erfaren målmand, der kan gå ind fra dag et og spille på et højt niveau. Vi mister en rigtig dygtig målmand i Frederik Rønnow, men vi kan omvendt glæde os over, at vi har hentet en rigtig dygtig målmand i Lasse Heinze, fortæller Johnny Mølby.
  